Maria Medici

Maria Medici (Florentzia, 1575eko apirilaren 26a - Kolonia, 1642ko uztailaren 3a) noblea izan zen: 1600-1610 bitartean, Nafarroako eta Frantziako erregina; eta 1610-1614 bitartean, Frantziako erregeordea.

 Bizitza 
Maria Frantzisko I.a Medici (1541-1587) Toscanako duke handiaren eta Joana Habsburgo-Jagellon (1547 – 1578) Austriako artxidukesaren seigarren alaba zen.

Gaztarotik arteez interesaturik egon zen. Jacobo Ligozzi izan zuen irakasle. Henrike III.a Nafarroako eta IV.a Frantziakoarekin ezkondu zen 1600ean. Frantzian arteak bultzatu zituen. 1610ean senarraren hilketan parte hartu izana leporatu zioten batzuek.
Erregeorde gisa agindu zuen 1610-1617 urteetan. Leonora Galigai eta Concino Concini senar-emazte italiarrek eragin handia izan zuten urte horietan guztietan, eta Concini hilarazi zuen 1617an Maria Medicikoaren seme Luis XIII.a erregeak. 1620an amaitu zen amaren eta semearen arteko gerra, eta Luynes, erregearen ministroa, hil ondoren (1621), Maria Medicikoa semearekin adiskidetu eta Richelieu kardinala sarrarazi zuen erresumako kontseilu nagusian. Richelieuk zuen gero eta aginpide handiagoak biziki kezkatu zuen eta hura hiltzea erabaki zuen. Huts egin zuen saioan (Journée des Dupes, Engainatuen eguna, 1630) eta Frantziatik Kolonia aldera jo zuen ihesi. Hiri horretan hil zen 1642an.

 Ezkontza eta seme-alabak 
1600eko abenduaren 16an, Lyonen, Henrike III.a Nafarroakoarekin ezkondu zen, 600.000 urrezko dukateko ezkonsaria ordainduta. Sei seme-alaba izan zituzten:

 Luis (1601-1643), Frantzia eta Nafarroako errege.
 Elisabet (1602-1644), Espainiako Filipe IV.a erregearekin ezkondua 1615ean.
 Kristina Maria (1606-1663), Viktor Amadeo I.a Savoiakoa dukearekin ezkondua 1619an.
 Nikolas Henrike (1607-1611), haurtzaroan hila.
 Gaston (1608-1660), Orléanseko dukea.
 Henriketa (1609-1669), Karlos I.a Ingalaterrakoa erregearekin ezkondua 1625ean.

 Iruditegia 

 Erreferentziak 

 Ikus, gainera 
 Lorenzo Medici
 Joana Habsburgo-Jagellon
 Medici

 Kanpo estekak 

Kategoria:Florentziarrak
Kategoria:Nafarroako errege-erreginen ezkontideak
Kategoria:Frantziako erregina ezkontideak
Kategoria:Frantziako erregeordeak
Kategoria:Medici etxea
Kategoria:Italiako nobleak
Kategoria:Italiako katolikoak
Kategoria:Frantziako katolikoak
Kategoria:Erregina Amak
Kategoria:Frantziako Borboi etxea
Kategoria:Toscanako printzesak
Kategoria:Monarken alabak
Kategoria:Florentziako noblezia
Kategoria:Dukeen alabak